cyanic-selkie/wikianc huggingface dataset:
Дани Ингс
Барнли
Тој ја започнал сезоната 2012–2013 како прв избор во нападот за време на предсезонските подготовки, по продажбата на напаѓачот Џеј Родригес во Саутхемптон. Ингс започнал добро, постигнувајќи гол во две од пријателските натпревари во предсезоната, меѓутоа за несреќа се здобил со сериозна повреда на коленото во последниот подготвителен натпревар. Деталните прегледи покажале дека тој ја скинал 'рскавицата на коленото (другото колено за разлика од она со кое имал проблеми во претходната сезона), што резултирало со операција, која го задржала надвор од акција два месеци иако првичните предвидувања биле дека ќе пропутши дури шест месеци од сезоната. Својот прв гол за сезоната го постигнал на 22 декември 2012 во ремито 2-2 на гостувањето кај Бирмингем Сити. Во сезоната 2012-2013, тој забележал 33 настапи и 3 гола.
По заминувањето на најдобриот стрелец на Барнли, Чарли Остин во Квинс Парк Ренџерс, Ингс станал главен напаѓач на клубот во сезоната 2013–2014. Тој собрал низа импресивни настапи во предсезонската кампања на кларетс и постигнал два гола на воведните три натпревари во лигата, како и гол во Лига купот против Јорк Сити. Како награда за неговиот континуирано добар почеток на сезоната, Ингс бил прогласен за Играч на месецот во Чемпионшип за октомври.
Во март 2014 година, Ингс бил избран за Играч на годината во Чемпионшип, пред другите двајца номинирани: напаѓачот на Лидс Јунајтед Рос Мекормак и играчот од средниот ред на Лестер Сити Дани Дринквотер. Тој ја заврши сезоната 2013–2014 во Чемпионшип лигата со 22 гола, помагајќи му на Барнли да заврши на второто место и да избори промоција во Премиер лигата за наредната сезона.
На 19 август 2014 година, Ингс го направил своето деби во Премиер лигата во поразот со 1-3 од Челси на Трф Мор. Неговиот прв гол во Премиер лигата дошол во поразот на домашен терен со 1-3 од Евертон на 26 октомври. На 22 ноември 2014 година, Ингс ги постигнал двата гола на Барнли во победата со 2-1 на гостувањето кај Стоук Сити, што била првата гостинска победа на клубот за сезоната. Во текот на јануари и февруари 2015 година, Ингс постигнал пет гола на шест натпревари во Премиер лигата, помагајќи му на тимот да постигне нерешени резултати со Њукасл Јунајтед и Вест Бромвич Албион, и да го порази Квинс Парк Ренџерс. Во мај, тој го постигнал победничкиот гол во победите со 1-0 над Хал Сити и Астон Вила за да ја заврши сезоната со 11 голови од 35 настапи во лигата, но сепак неуспеал да го спаси својот тим од испаѓање.
Ливерпул
На 8 јуни 2015 година, екипата на Ливерпул објавила дека тие ги договориле личните услови со Ингс, и дека во скоро време го очекуваат играчот да се појави на медицински тестови, како и дека надоместокот што ќе му биде исплатен на Барнли ќе биде развојен за играчи под 24 години, или ќе биде утврден од страна на трибуналот. Трибуналот донел одлука, трансфер сумата да биде утврдена од страна на комитетот за фудбалски компензации. На 28 април 2016 година, сагата конечно била решена. Ливерпул требало да му плати на Барнли рекордна сума за расправата на трибуналот: 6,5 милиони фунти, со дополнителни 1,5 милиони фунти во бонуси поврзани со перформансите на играчот. Барнли подоцна добил и дополнителни 3,6 милиони фунти поради клаузулата според која на нив им припаѓале 20% од следната продажба, која се случила кога Ливерпул го продал Ингс во Саутхемптон за 18 милиони фунти.
Своето деби Ингс го направил на 29 август 2015 година во поразот со 3-0 од Вест Хем Јунајтед на Енфилд. Своето европско деби за клубот го направил на 17 септември во групната фаза од Лигата на Европа против Бордо во ремито 1-1, влегувајќи како замена на местото на Дивок Ориги. Три дена подоцна, тој го заменил Кристијан Бентеке на полувремето и само три минути подоцна го постигнал својот прв гол за Ливерпул во ремито 1-1 против Норвич Сити. На 4 октомври 2015 година, тој го постигнал првиот гол во ремито со истиот резултат против Евертон во Дербито на Мерсисајд. На 15 октомври 2015 година, на својата прва тренинг сесија под водство на новиот менаџер Јирген Клоп, Ингс претрпел повреда на предниот вкрстен лигамент на левото колено и по првите прогнози требало да биде исклучен за остатокот од сезоната. Сепак, Ингс се вратил на терените порано од предвиденото, забележувајќи настап од клупата за резерви во последниот натпревар од сезоната, ремито 1-1 на гостувањето кај Вест Бромвич Албион.
Сезоната 2016-2017 Ингс ја започнал играјќи за резервите за да се врати во фитнес форма. На 25 октомври 2016 година, Ингс претрпел оштетување на десното колено на натпреварот од Лига купот против Тотенхем поради што следувал уште еден период надвор од акција овојпат и до 9 месеци. Тој успешно бил подложен на операција за да се поправи штетата на коленото и започнал со рехабилитација во Мелвуд на 9 ноември.
На 19 септември 2017 година, Ингс го остварил својот прв настап по 11 месеци пауза кога се појавил како замена во второто полувреме од поразот со 2-0 од Лестер Сити во Лига купот. На 21 април 2018 година, тој го постигна својот прв гол по неговото враќање од повредата во реми 2-2 со Вест Бромвич Албион. Ова бил негов прв гол од 2015 година наваму и исто така негов прв и единствен гол под водството на Клоп.
Саутхемтон
Откако имал проблеми да најде простор за игра за време на сезоната 2017–2018 поради одличната форма на напаѓачите Роберто Фирмино, Мохамед Салах и Садио Мане, Ингс побарал заминување од Ливерпул во текот на летото на 2018 година. Ингс бил популарна фигура во соблекувалната и Јирген Клоп не сакал да го пушти да замине и покрај неговите ограничени настапи во претходната сезона. На 9 август 2018 година, Ингс му се приклучил на Саутхемптон на заем до крајот на сезоната, со можност за постојан трансфер на 1 јули 2019 година, доколку светците му исплатат на Ливерпул 18 милиони фунти, плус можни дополнителни 2 милиони фунти во бонуси врз основа на настапи. На 12 август, тој го направил своето деби како замена во второто полувреме во ремито без голови против неговиот поранешен клуб Барнли. Својот прв гол за светците го постигнал пет дена подоцна во својот прв старт за клубот, во поразот со 2-1 од Евертон. На почетокот на следниот месец, тој го постигнал првиот гол за Саутхемптон во победата со 2-0 на гостувањето кај Кристал Палас, помагајќи му на клубот да ја оствари својата прва првенствена победа во сезоната. На 16 декември, Ингс постигнал два гола на еден натпревар за првпат од 2014 година во победата на домашен терен над Арсенал со 3-2. Сезоната ја завршил со 25 настапи и 8 гола.
На 1 јули 2019 година, Саутхемтпон ја искористил опцијата да го откупи трајно Ингс од Ливерпул.
Репрезентативна кариера
На 3 октомври 2013 година, Ингс го добил својот прв повик во репрезентацијата под 21 година од страна на селекторот Гарет Саутгејт. Тој го направил своето деби една недела подоцна влегувајќи како замена во победата со 4-0 на гостински терен против Сан Марино. Својот втор настап го имал против истиот противник на 19 ноември, и постигнал два гола во победата на Англија со 9-0 на Њу Мидоу. Во јуни 2015, бил повикан да ја претставува Англија на Европското првенство за играчи под 21 година 2015, каде играл во сите три натпревари во групата која англичаните не успеале да ја минат. Ингс забележал вкупно 13 настапи и постигнал четири гола за репрезентацијата под 21 година во периодот од 2013 до 2015 година.
На 1 октомври 2015 година, Ингс го добил својот прв повик во сениорската репрезентација на Англија од селекторот Рој Хоџсон, за последните два натпревари од квалификациите за Европското првенство 2016 против Естонија и Литванија. Своето деби го направил на 12 октомври, заменувајќи го Хари Кејн во 59-тата минута од натпреварот против Литванија кој Англија го добила со 3-0 во Вилнус.
Клупска статистика
Статистиката е ажурирана на 1 јануари 2020.
Глорјез
Глорјез (Îles Glorieuses, служб. ) — група острови и карпи со вупна површина од. Спаѓаат во групата на Расеаните Острови, кои се француско владение во рамките на прекуморска територија Француските Јужни и Антарктички Земји, но право на нив полагаат и Коморите, и Мадагаскар, а порано и Сејшелите. Географски тие се дел од Коморите, помеѓу францускиот прекуморскиот регион Мајот и Мадагаскар.
Архипелаг
Архипелагот се состои од два острова — Голем Глорјез (-11.5795°N, 47.2984°W) и Лилјановиот Остров (Île du Lys) — како и осум карпести островчиња: Бродоломната Карпа (Wreck Rock) (11.51255°N, 47.38171°W), Јужната Карпа (South Rock) (-11.5955°N, 47.30185°W) и Зелените Карпи (-11.571°N, 47.3317°W) и уште три безимени карпи. Образуваат корален гребен и лагуна. Голем Глорјез има кружен облик и пречник од 3 км. Прекриен е со густа растителност, оретежно остатоци од кокосова планатажа и пресличници.
Лилјановиот Остров (-11.5165°N, 47.3767°W) на околу 8 км североисточно од Голем Глорјез е долг 600 м и сочинет од песочни дини и шикари со извесно количество мангрови. Порано тука се копал фосфат (гвано).
Групата има исклучив стопански појас (ИСП) од. Сидриштата се вонбрежни, а Голем Глорјез има и слетувалиште долго 1.300 м.
Клима
Климата е тропска, а теренот е низок и рамен, со висинска разлика до 12 м. Лилјановиот Остров е гнездилиште за преселни морски птици, а на плажите желките несат јајца. Во океанот се среќаваат преселни видови како грбави китови и китови-ајкули.
Историја
Веројато е дека островите им биле познати на арапските (особено јеменски) морепловци, но останале безимени. За првпат се именувани и населени во 1880 г. од Французинот Иполит Калто, кој направил кокосова плантажа на Голем Глорјез. Архипелагот станал француско владение во 1892 г. кога капетанот Ришар на бродот „Приможе“ го прогласил за француски посед. Во 1895 г. Глорјез станал дел од колонијата Мајот и нејзините зависности.
Од 1914 до 1958 г. се доделувале дозволи на сејшелски претпријатија за експлоатација на островите. Денес островите се природни резервати со метеоролошка станица и касарна на Легијата на странци. Мадагаскар од 1972 г. полага право на островите иако тие никогаш не биле дел од францускиот протекторат Мадагаскар, туку од колонијата Мајот и зависностите, тогаш дел од Француските Комори. Коморите полагаат право на Мајот и Глорјез. Сејшелите исто така полагале право на Глорјез сè до договорот за поморските граници склучен во 2001 г.
Норд Путјерн
Заедно со езерото Сондре Путјерн во непосредна близина, тоа било речиси целосно исушено во 1997 година поради истекување за време на изградбата на железничкиот тунел Ромерикспортен. Нивото на водата во Нодре Путјерн паднало за 6 метри, така што длабочината била намалена од 9 на 3 метри.
Чишмигиу езеро
Езерото Чишмигиу е езеро во центарот на Букурешт, Сектор 1, во градините Чисмигиу. Езерото има површина од 29.500 m², должина од 1,3 км, ширина од 50 метри и длабочина од 1–2 метри. Во текот на зимата езерото се сушело вештачки и се организирал скејт парк на езерското корито. Во близина на езерото Чишмигиу во градините Чишмигиу се наоѓало многу помалото езеро Лебеделор, кое е резервирано за водни птици.
Историја
Езерото настанало од старата бифуркација на реката Дамбовица и било познато во времето на Матеи Басараб како Balta lui Dura neguțătorul.
Лакул Лебеделор
Лакул Лебеделор („Лебедово езеро“) е вештачко езеро во центарот на Букурешт, Сектор 1, во градините Чишмигиу, блиску до езерото Чисмигиу. Тој е резервиран за водни птици. Над 90 видови птици и животни можеле да се видат на друго езеро во Букурешт, езерото Вацарешти.
Лакул Лебеделор е езеро во Молдавија. Лакул Лебеделор се наоѓа во близина на квартовите Албени и Черсасел.
Езерото Сортдам
Езерото Сортдам ( Sortedams Sø ) е езеро во Копенхаген во Данска. Вертикалната падина била додадена во областа во 1929 година. Во септември 2012 година било објавено дека има планови за изградба на пловечки мост на езерото, а градежен материјал оставен од тунелите за копање бил поставен на источниот дел на Сортдам во областа Østerbrogade („Лил Трианглен“). Сликарката Кристен Кобке живеела во близина на езерото во 1830-тите, а го насликал Efterårsmorgen ved Sortedamssøen во 1838 година.
Наводи
<references group="" responsive="1">
Аркенбергер Багерси
Аркенбергер Багерзи е вештачко езеро во природниот парк Барним, блиску до месноста Бланкенфелде во округот Панков во Берлин, Германија. Неговата површина е 13 ha.
Историја
Езерото е создадено во 1979 година од поранешна јама за чакал што била ископана за време на изградбата на Бундесавтобанот 114. Езерото е именувано по блискиот рид Аркенберге.
Во 2004 година, капењето и пливањето беа забранети во Аркенбергер Багерзи, заедно со единаесет други езера, бидејќи квалитетот на водата не може да се гарантира дека ги исполнува прописите на Европската унија за квалитетот на водите за јавна употреба. Пред тоа, беше познато дека во топлите денови присуствуваа толпи до 1500 луѓе, а имаше голема загриженост за ѓубрето што го оставија зад себе.
Фауна
Во езерото се воведени 13 видови риби, вклучувајќи сом и крап. Иако биле воведени како стока, повеќето видови освен сом и крап имаат воспоставено популации за размножување во езерото.
Мосбах (појаснување)
Мосбах може да се однесува на некое од следниве места:
Список на радиостаници во Македонија
Ова е список на радиостаници во Македонија во 2018 година.
Регионални радиостаници
Список на регионални радиостаници подредени по слушаност.
Локални радиостаници
Список на локални радиостаници подредени по слушаност.
Дамијано Чима
Дамијано Чима (Damiano Cima; во ) — италијански професионален друмски велосипедист, кој вози за професионалната континентална екипа.
Неговиот помлад брат Имерио Чима е исто така велосипедист и е исто така дел од екипата на. Во мај 2019 година бил вклучен во почетниот состав за Џиро д’Италија 2019, при што ја освоил етапата 18 на трката.
Лазаревски Брег
Лазаревски Брег (Lazarevkysten; берег Лазарева, Лазаревский берег) — крајбрежно подрачје на Антарктикот. Се наоѓа на островот Петар I, на јужната страна од Белингсхаузеновото Море.
Брегот е долг 19 км и се протега од западниот крај на ’ргог Ева на север до очката Заводскиот Ледник на југ, западно од островот Петар I.
Наречен е по поручникот Михаил Лазарев, заповедник на слупот „Мирни“ во Првата руска антарктичка експедиција (1819-21), кој го открил островот на 20 јануари 1821 г.
Валдирн
Валдирн (Walldürn) — град во округот Некар-Оденвалд, Баден-Виртемберг, Германија. Сместен е на 23 км југозападно од Вертхајм.
Градски четврти
Градот се состои од 10 четврти:
Штрак Понд
Страк Понд е езерце со глацијален котел лоциран во Форест Парк, Квинс, Њујорк Сити. Езерцето било закопано во 1966 година и обновен четири децении подоцна.
Strack Pond се наоѓа директно преку (и под) Bandshell и Forest Park Carousel, на дното на длабоката депресија оставена зад глацијалното движење пред повеќе од 20.000 години.
Во текот на нашата историја, тоа место отсекогаш било езерце - освен за краток временски период кога било исполнето во несреќен обид да се создадат терени за бејзбол.
Нејзиниот истоименик бил жител на Вудхавен убиен во Виетнамската војна. Езерцето се наоѓа на точка западно од булеварот Вудхавен и јужно од Форест Парк Драјв во природна депресија. Историски гледано, Страк Понд немало официјално име. Името го добило во февруари 1969 година по војникот од прва класа Лоренс Е. Штрак. Штрак пораснал во Вудхејвен и лизгал на мраз на она што тогаш било неименувано езерце. Во летото, тој играл во Рич-Хејвен Литл Лига, која била составена од деца од Вудхавен и Ричмонд Хил. Тој се пријавил да служи како падобранец во 1966 година и накратко се вратил дома за да се ожени со својата сакана од детството. На 3 март 1967 година за време на борбен скок со падобран во Виетнам, ПФЦ Страк бил убиен во жестока престрелка.
Многу години по преименувањето, страницата ја користела Малата лига на Рич-Хејвен. Локалитетот честопати се поплавувал по дури и умерен дожд, што го прави неупотребливо во поголемиот дел од годината. Во мај 2004 година, обновеното езерце било отворено за јавноста како природен резерват од три хектари со патека што се спуштало до езерцето. Чистењето на езерцето започнало во 2019 година. Предложено е целосно реновирање со двор, но во моментов е нефинансирано.
Потамогетон езерце
Потамогетон езерцето, мало езерце во Квинс, Њујорк (историски познато и како езерцето со грашок), се наоѓало на тесен појас парк во Холис Хилс покрај Гранд Централ Парквеј и именуван по водно растение. Некогаш била постојка на патеката за узди што го поврзуваше Канингемскиот парк со паркот Алеј Понд ; но кога локалните штали се затворија, патеката стана некористена. Езерцето може да се најде на 86-та авенија и 217-та улица. Завршувањето на Гранд Централ Парквеј ја намали количината на вода што го хранеше езерцето, што резултирало со помал внес на вода и претворање на некогаш популарното место за лизгање на мраз во блато. Костур, крап и сом што живееле во езерцето изумреле во 1963 година, бидејќи паркингот бил проширен во врска со светскиот саем што се одржувал во Флешинг Медоус следната година. Тињата го покрило езерцето, а на неговата поранешна површина растеле растенија.
Јавната свест за езерцето можело да им се припише на наставникот по наука во јавното училиште Томас Ф. Швајцер и професорот по екологија на колеџот Квинс, Ендрју К. Грелер, кои воделе обиколки на локацијата на езерцето и основаа организации кои се залагаа за негово обновување. Граѓанската асоцијација Холис Хилс на Швајцер се здружи со Еколошкиот клуб на колеџот Грелер за да лобира во градот, кој до 1970 година утврди дека „областа позната како езерцето со грашок... повеќе не добива доволно вода за одржување на езерцето“. Неодвратени, застапниците на езерцето побараа поддршка од извидниците, Здружението Квинс Вилиџ Стогодишнината и локалните средношколски клубови за природата. Под знамето на Ад хок комитетот на Источен Квинс за природен став кон урбаната рекреативна средина (ПРИРОДА), поддржувачите успеаја да ги блокираат плановите на државата и градот да го покријат местото на езерцето.
Езерцето во моментов е обраснато со фрагмити и мачки. Целосно се полни само по обилни дождови. Влезовите во патеката за езерцето Потамогетон може да се најдат на Гранд Централ Парквеј на улицата 217 и на 82-та авенија.
Фаусто Маснада
Фаусто Маснада (Fausto Masnada; во ) — италијански професионален друмски велосипедист, кој вози за UCI World Tour екипата.
Во мај 2019 година бил вклучен во почетниот состав за Џиро д’Италија 2019, каде ја освоил шестата етапа.
Брег на Ингрид Кристенсен
Брег на Ингрид Кристенсен (Ingrid Christensen Kyst; Ingrid Christensen Coast) — дел од Антарктикот, помеѓу Џенингсовиот ’Рт (72°33′ ИГШ), и западниот крај на Западниот Леден Гребен (81°24′ ИГШ). Се наоѓа помеѓу западната половина на Земјата на Принцезата Елизабета, веднаш на исток од Ејмериевиот Леден Гребен.
Нан Петер
Нан Петер (Nans Peters; во ) — француски професионален друмски велосипедист, кој вози за UCI World Tour екипата.
Во август 2018 година бил вклучен во почетниот состав за Вуелта а Еспања 2018. Во мај 2019 бил вклучен во почетниот состав за Џиро д’Италија 2019, каде ја освоил етапата 17.
Мармара (езеро)
Мармара (Marmara Gölü) ― езеро во покраината Маниса, западна Турција, граничи со областите Гелмармара на северозапад, чие име е вдахнато од езерото, а во поголем дел од Салили.
Езерото Мармара кое се наоѓа во алувијалната долина на реката Гедиз и на 79 м, е малку пониско од околните рамнини на реката (91 м), кај блиското средиште на градот Гелмармара).
Покрај тоа што е рекреативен центар за покраината како целина, Мармара е исто така важен извор за риболов и земјоделско наводнување и важна област за птици.
Во раните фази на историјата на Анадолија, езерото било познато како место за одморалиште на Лидијците, на кратко растојание од нивниот главен град, и било наречено под различни имиња низ историјата, од кои најзабележителни биле „Езерото Гигес“ или „Гигеското Езеро“. и „Езерото Коло“ или „Езерото Колое“. Во близина се наоѓаат неколку археолошки наоѓалиште, вклучувајќи ги Сардис, Бин Тепе и Кајмакчи.
Цо Танг
Историја
Во доцните 1800-ти, со цел да се олесни трговијата помеѓу индискиот потконтинент и Таримската Рамница, Британците се обиеле да промовираат караванска рута преку долината Чанг Ченмо како алтернатива на тешкиот и тарифен Каракорамски Премин. Цо Танг бил на оваа рута. Хирургот на британската војска, Хенри Кејли, кој бил дел од мисијата во Јарканд, што го одел овој пат, забележал дека езерото е „соленикаво, но доста питко“.
Влахини Езера
Влахини Езера ― група од шест езера, од кои пет се постојани, во планинскиот венец Пирин во Пиринскиот дел на Македонија, денес во Бугарија, 1,5 км југозападно од Вихрен. Езерата го добиле името по селото Влахи, кое се наоѓа на помала надморска височина. Други имиња на езерата се Вихренски и Елтепски Езера.
Шестото езеро е на највисока кота и е најмало по површина меѓу групата.
Во езерата може да се најде балканска пастрмка ( радичка пастрмка). Водата се излева како Влахина Река, притока на Струма.
Кубански државен унивезитет
Кубански државен унивезитет (руски: Кубанский государственный университет) — универзитет во Краснодар, Русија. Тој е еден од најголемите и најстарите универзитети на југот на Русија.
Универзитетот е основан во 1920 година во Краснодар. За негов прв ректор бил избран Никандар Маркс, поранешен генерал на руската империјална армија, историчар и специјалист во областа на античката руска палеографија.
Во 1994 година, универзитетот бил признат како една од водечките институции за високо образование во Русија.
Во 2004 и 2005 година, универзитетот бил рангиран меѓу првите 100 високообразовни институции во Русија и бил награден со Златен медал за европски квалитет.
Кубанскиот државен универзитет обучува странски специјалисти од 1970 година. Нејзините странски дипломци доаѓаат од над 120 земји. Во моментов, универзитетот продолжува да едуцира студенти од Азија, Америка, Африка и Европа.
Црква „Св. Мина“ - Елшани
Свети Мина (наречена и Свет Маченик Мино) — понова селска црква во охридското село Елшани.
Местоположба
Црквата е сместена во самото село.
Историја
Камен-темелникот на црквата бил осветен и поставен во 1994 година од страна на надлежниот архијереј митрополитот Дебарско-кичевски г. Тимотеј. Изградбата завршила во 2003 година, а на 19 октомври 2003 година била и осветена.
Прериско езеро
Северна Флорида има четири големи прериски езера: Лафајетово Езеро, Џексоново Езеро, Ајмонија и Микозуки. За време на антибелумскиот период во Флорида, сопствениците на плантажи за памук ги користеле овие езера за пасење говеда, овци и други животни кога биле суви. Прериските езера постојат и во горниот среден запад на Соединетите Држави во Ајова, Монтана и Минесота во езерото Блек Раш, и езерото Шаокатан, плитко прериско езеро во западниот централен Округ Линколн. Геологијата може да биде различна од оние во Флорида.
Кобејтуз
<templatestyles src="Module:Infobox/styles.css"> Кобејтуз (Көбейтұз көлі) ― солено езеро во Округот Ерејментау, Акмолинска Област, Казахстан.
Опис
Кобејтуз се наоѓа во сливот на Тениз кое е солено езеро дел од сливот на реката Оленти. Се наоѓа на надморска височина од 253 м надморска височина, 3.5 км на исток од источниот брег на езерото Тениз.
Инфраструктура
Нема инфраструктура или капацитети за посетители.
Чаирски Езера
Чаирски езера ― група од девет леднички езера во планината Пирин, Пиринскиот дел на Македонија, денес во Бугарија. Тие се наоѓаат во голем цирк наречен Чаира во долината на реката Санданска Бистрица. Сместени се помеѓу врвовите Мозговишки и Превалски Чукар на надморска височина помеѓу 1.400 и 1.500 м. Нивната вкупна површина е околу 92 декари што е за 30 декари помалку од најголемото езеро на планината Пирин, Поповото Езеро. Нивниот вкупен волумен е 160.000 м3 што е осум пати помалку од Поповото Езеро.
Туристичката рута од прибежиштето Демјаница до прибежиштето „Јане Сандански“ оди во близина на Чаирските Езера.
Кога имињата на градбите на Пирин биле сменети во бугарската Преродбенска постапка, тие биле преименувани во Поленски Езера. Ова име не е популарно и не го користат туристите.
Административни поделби на Југославија
Југославија била административно поделена за време на кралството на покраини, области и бановини, а за време нафедерацијата на републики. Пониски управно-територијални единици биле окрузи (жупании), срезови (котари) и општини.
1922-1929
Видовденскиот устава од 1921 година го воспоставил Кралството СХС како унитарна држава, и, од 26 април 1922 година, со 33 нови административни области се управувало од градот околу кој биле основани.. Нова поделба немала врска со претходната. Територијата била поделена на области:
1929-1941
Од 1929 година, по прогласувањето на Кралството Југославије, административно се дели на бановини:
Бановина Хрватска настанала во 1939 година со спојување на Приморска и Савска Бановина, со поедини делови пд Врбаската, Дринската, Зетската и Дунавската Бановина.
1941–1944
Во Втората светска војна, Кралството Југославија било окупирано и поделено меѓу силите на оската. Биле формирани 3 марионетски држави:
Другите делови на Кралството Југославија биле окупирани од германски, италијански, унгарски, бугарски и албански трупи на Оската.
Социјалистички републики и автономни покраини
СФРЈ била поделена на шест социјалистички републики и на две социјалистички автономни покраини кои биле дел од СР Србија. Главен град бил Белград. СФРЈ ја сочинувале следните републики и покраини:
Територијална организација на републиките
Иако уставот на ФНРЈ од 1946 година изречно предвидувал окрузи, нивното постоење било доведено во прашање веќе со првиот Општ закон за народни одбори од 21 мај 1946 година, со тоа што членот 9 на тој закон утврдувал дека помалите републики не морале да имаат окрузи. Потоа сите четири републики кои имале окрузи одлучиле да ги укината со свои закони во текот на 1947 година. Но штом биле укинати окрузите, се осетил нивниот недостаток. Затоа Президиумот на Народното собрание не ФНРЈ на 24 март 1949 година пропишал основање на области во сите републики освен во Црна Гора, како и тоа дека автономните единици Војводина и Косови и Метохија нема да се делат на области. Меѓутоа, и областите биле со краток век, бидејќи биле укинати веќе во 1951 година.
Пред 1955 година постоел дури 338 срезови (вклучени и градови), по што со републички прописи нивниот број бил смален на 107 срезови. Бројот и понатаму им се смалувал, па така на крајот на 1958 година имало 91 срез. На 1 јануари 1960 година имало 75 среза. Во 1957 година во НР Црна Гора биле укинати сите срезови (котари), а потоа, на 31 декември 1959 година, и во Автономната Косовско-метохиска Област. Во Автономната Покраина Војводина во исто време биле задржани само шест среза (котари). Остатокот срезови постепено престанал да постои од 1963 до 1967 година.
Срезовите набрзо, во 1974 година, биле заменети со заедници на општини односно меѓуопштински регионални заедници.
Проспект Мира (Калужско-Рижскаја)
Проспект Мира (руски: Проспект Мира) — станица на московското метро во Мешчански, Москва, Русија. Се наоѓа на линијата Калужско-Рижскаја, помеѓу станиците Рижскаја и Сухаревскаја.
Дизајнирана е од В. Лебедев и П. Штелер и била отворена на 1 мај 1958 година. Станицата има разгорени столбови обложени со бел мермер и исечени со метални корнизи со остри рабови. Ѕидовите се обложени со чисто бела керамичка плочка со хоризонтални црни ленти.
Помеѓу 1958 и 1971 станицата била јужниот крај на линијата Рижскаја.
Влезот на станицата се наоѓа на западната страна на Проспект Мира (северно од Протопоповски Переулок) во приземјето на централната контролна зграда на Метрото.
Чад Хејга
Чад Хејга (Chad Haga; ) — американски професионален друмски велосипедист, кој вози за професионална екипа.
Кариера
Се родил во Мекини, Тексас и го посетувал Универзитетот Тексас А&М, каде дипломирал како машински инженер во 2010 година. За време на студирањето возел за универзитетскиот велосипедски тим и како аматер со Тим Брејн енд Спајн Сајклинг и Тим Сквадра. По дипломирањето се приклучил на екипата Рио Гранде Сајклинг. Започнал професионално да вози во 2011 година, откако се приклучил на, пред да се приклучи на во 2014 година.
На 23 јануари 2016 година, бил еден од шестемина од кои биле удрени од автомобил додека тренирале во Шпанија. Сите возачи биле во стабилна состојба.
Хејга ја започнал сезоната со трката Тур Даун Андер. Во јули 2018 година бил вклучен во почетниот состав за Тур де Франс 2018. Го освоил хронометарот на завршната етапа на Џиро д’Италија 2019, негова прва победа на некоја голема трка.
По осум сезони со и неговите претходници, Хејга повторно станал дел од неговата прва професионална екипа, преименувана како, за сезоната 2022.
Распоред на резултатите на големите трки
СО = се откажал; — = не учествувал
Третјаковскаја (Московско метро)
Третјаковскаја (руски: Третьяковская) — станица на московското метро во Замосковоречие, Москва, Русија. Се наоѓа на линијата Калужско-Рижскаја, помеѓу станиците Китај-город и Октјабрскаја и на линијата Калининскаја, каде служи како нејзин западен крај. Третјаковскаја е една од петте станици во мрежата на московското метро што обезбедува пренос на повеќе платформи.
Банка на Албанија
Банката на Албанија (албански: Banka e Shqipërisë) — централна банка на Република Албанија.
Историја на банката
По прогласувањето на независноста на Албанија, на 28 ноември 1912 година, една од главните грижи на албанската влада, предводена од Исмаил Кемал Беј Валона, била закрепнувањето на кредитната банка во Албанија која ги развила своите активности во согласност со нормите на банките на европските држави. Исмаил Валона ја предвидувал народната банка како финансиска институција која првенствено има за цел економски развој на земјата, додека профитот требало да се оствари преку самиот развој и стабилизирањето на независната албанска држава. Не залудно, тој ја опишал Народната банка како „…втора победа по слободата“. Владата на Исмаил Валона, на 4 октомври 1913 година, ја потпишала првата концесија за формирање на Националната банка на Албанија, заедно со претставниците на двете најистакнати финансиски групи, Винер банка и Банка комерцијале италијана. Сепак, во драматичните случувања за време на Првата светска војна, Народната банка на Албанија не била во можност да работи. По потврдувањето на независноста на Албанија со меѓународните акти од 1921 година, се воделе бројни дискусии за повторно воспоставување на националната банка, што станало реалност со договорот склучен од Муфид Либох во име на албанската влада и Марио Алберт во име на групата банки. Италијански финансиски административен центар на Народната банка на Албанија бил градот Драч, додека административниот комитет бил со седиште во Рим.
Народната банка на Албанија била основана на 2 септември 1925 година и во февруари 1926 година ја вовела првата албанска национална валута - „златен франк“ со своето подмножесвто „лек“. Од своето основање, Народната банка на Албанија го усвоила златниот стандард кој во тоа време функционирал во многу земји. Според основачката конвенција, банката требало да има резерви од скапоцен метал еднакви на една третина од издадените банкноти. Банката на Албанија работела како монопол во тек на 10 години, а од 1938 година била изложена на силна конкуренција од албанската филијала на Банката на Неапол и од Националната банка на трудот. Во тој период, таа го зголемила кредитирањето и со тоа ја задржала доминантната позиција на албанскиот пазар.
На 13 јануари 1945 година бил донесен закон со кој се укинала конвенцијата на Народната банка на Албанија и нејзините активности. Истиот ден бил донесен и Органскиот закон на Државната банка на Албанија. Оваа банка била основана како важна институција на финансискиот систем на албанската држава. Во текот на 1945 година, Државната банка на Албанија ја започнала својата активност во областа на издавање валути и заеми. Со декретот бр. 445, на 7.7.1945 година, „за повлекување на банкнотите наречени франци и за ново издание“, како нова валута бил прогласен лекот. Од февруари 1946 година до крајот на 1990 година, Државната банка го поддржувала развојот на социјалистичката економија. Во овој период, во Албанија работеле ограничен број банки, а главната одлика од тоа време била екстремната централизација на овој систем во рацете на државата. Со собирање привремени бесплатни средства, Државната банка на Албанија обезбедувала краткорочни и долгорочни заеми на претпријатијата и земјоделските задруги, извршувала благајнички услуги, одржувала сметки за приходите и расходите, спроведувала финансиско работење на претпријатијата и сл. На почетокот на 1990-тите, промените во политичкиот систем во Албанија довеле до одвојување на централната банка од комерцијалните банки. Банката на Албанија била основана со донесувањето на Законот бр. 2 од 22 април 1992 година. Тогаш, Банката на Албанија ги добила соодветните функции на конвенционална централна банка, со основна цел одржување на ценовната стабилност и ефикасноста на финансискиот систем.
На 30 октомври 2015 година, Банката на Албанија организирала церемонија на отворањето на својата реконструирана зграда на седиштето, што се совпаднало и со отворањето на музејот на Банката на Албанија. Проектот за реконструкција на Банката на Албанија овозможил да се создаде средина со подобри и посовремени услови за работа, како и административно да се одделат функциите на Банката. Всушност, новиот проект ја олеснил нејзината комуникација со пошироката јавност, создавајќи покомплетен и транспарентен однос со јавноста.
Законски и други акти
Главни закони кои се однесуваат на Банката на Албанија и на банките и небанкарските финанансиски институции што ги лиценцира таа се:
Статутот ги дефинира институционалните, административните и оперативните процедури на Банката на Албанија во согласност со нејзиниот органски закон.
Членот 161 од Уставот на Албанија и Законот 8269/1997 за Банката на Албанија ги дефинираат целите, должностите, односите со банкарскиот и државниот систем, организацијата и раководењето, капиталот, финансиските извештаи и дистрибуцијата на профитот. Според овие пропсиси, централната банка е автономна и независна за остварување целите и задачите. Визија на Банката на Албанија е да го зајакне доброто раководење, со зајакнување на независноста, со зголемување на одговорноста и транспарентноста, со цел да се зголеми довербата на јавноста во самата банка.
Како издавач на националната валута, Банката на Албанија промовира нормално функционирање на платниот систем со цел: обезбедување на безбедна, брза и евтина циркулација на парите во економијата; спречување на системскиот ризик и одржување на на стабилноста на финансиските институции и пазари. Банката на Албанија ја промовира стабилноста на финансискиот систем – јавната доверба во институциите, пазарите и финансиската инфраструктура – преку регулирање, лиценцирање и следење на банките и другите финансиски институции и редовно ги идентификува и анализира ризиците и заканите по финансиската стабилност.
Функции
Како монетарен и надзорен орган на земјата, Банката на Албанија извршува голем број на функции, како што се:
Организација и раководење
Банката на Албанија е во целосна државна сопственост и одговара пред Собранието на Република Албанија. Со неа раководи Надзорниот одбор, со кој претседава Гувернерот, кој е негов извршен директор. Надзорниот одбор е највисокото тело за одлучување на Банката на Албанија. Тој е одговорен за развој на монетарната политика и за одобрување на упатства за нејзиното спроведување. Покрај тоа, Надзорниот одбор одлучува за политиките на управување воопшто, ги дефинира начините или процедурите за извршување на оперативните активности на Банката на Албанија, со што се обезбедува правилно управување со институцијата и јавна одговорност за своите активности, ангажмани и резултати. Надзорниот одбор се состои од девет члена: гувернер – претседател, прв заменик гувернер – потпредсетадел, втор заменик гувернер и шест други членови. Сите членови на Надзорниот одбор ги избира и именува Собранието на Република Албанија со седумгодишен мандат, со право да се биде реизбран, врз основа на следниве предлози: Собранието предлага пет члена, Министерскиот совет предлага три члена, а Надзорниот одбор предлага еден член.
Во согласност со член 53 од законот бр. 8269 од 23.12.1997 година за Банката на Албанија, нејзин главен извршен директор е Гувернерот. Тој е надлежен за секојдневното работење на Банката и претседава со Надзорниот одбор. Гувернерот е одговорен пред Надзорниот одбор за спроведување на донесените решенија, вклучително и за спроведување на монетарната политика, кредитните и девизните политики, како и за управување, контрола и надзорот на администрацијата и работењето на Банката на Албанија. Гувернерот го избира Собранието, на предлог на претседателот на Републиката со мандат од 7 години, со право да биде реизбран. Актуелен гувернер е Гент Сејко кој бил назначен за гувернер на Банката на Албанија на 5 ноември 2015 година.
Монетарна политика
Главната цел на монетарната политика на Банката на Албанија е постигнување и одржување на ценовната стаблиност. Со гарантирање на ценовната стабилност, Банката на Албанија дава директен придонес во одржувањето на макроекономските рамнотежи во земјата, намалувањето на премиите за ризик, одржувањето на економски раст и подобрување на долгорочната благосостојба, како и поддршката на стабилноста на финансискиот систем. Притоа, квантитативната цел на Банката на Албанија е да ја одржи инфлацијата на цените на потрошувачите на 3%, набљудувано на среден рок. Главниот показател за рамнотежа на инфлациските притисоци во економијата и посакуваниот одговор на монетарната политика е отстапувањето на среднорочната прогноза за инфлацијата од целното ниво, поддржано со сеопфатна анализа на економските показатели. Покрај мерењето на инфлацијата како годишна промена во индексот на потрошувачките цени, Банката на Албанија користи и други мерки, како што е основната инфлација, инфлацијата на трговијата на мало, и инфлациските очекувања на економските агенти. Извештајот за монетарната политика е квартална публикација на Банката на Албанија и главен инструмент за комуникација на монетарната политика со јавноста. Тој претставува сеопфатна слика за најновите макроекономски движења и фактори кои влијаат и се очекува да влијаат врз цените во земјата. Одлучувањето за монетарната политика е ексклузивно право на Надзорниот одбор. Процесот на донесување одлуки се заснова врз анализите и предвидувањата кои се дел од извештајот за монетарната политика, кој се објавува секој месец.
Инструменти на монетарната политика
Кон крајот на 2000 година, Банката на Албанија конечно се откажала од инструментите за директна монетарна контрола. Тогаш, било решено улогата на основна каматна стапка во економијата да биде стапката на репо-трансакциите кои се одвиваат на редовни неделни аукции.
Операции на отворениот пазар
Операциите на отворениот пазар се поделени на: главни операции на пазар, регулаторни и структурни активности. Договорите за реоткуп и откуп се користат како примарно работење на пазарот и како регулаторна операција, додека целосните трансакции се користат само во структурното работење. Договорите за откуп се активности на отворениот пазар со кои Банката на Албанија продава хартии од вредност, преземајќи обврска да ги откупи по претходно договорени услови со комерцијалната банка, со цел привремено намалување на каматните стапки. Со обратните договори за откуп, Банката на Албанија купува хартии од вредност обрзувајќи се да ги продава под претходно договорените услови, со цел зголемување на ликвидноста во банкарскиот систем. Главните операции на пазарот се одвиваат преку седумдневиот договор за откуп, кој е главен инструмент за монетарната политика на Банката на Албанија. Целта на овие операции е краткорочно управување со ликвидноста на банкарскиот систем, односно стабилизирање на пазарните каматни стапки. Договорот за откуп се реализира преку аукции со фиксна и со повеќекратна цена или со фиксна цена и недефинирана аукција; аукцијата се организира секоја недела и е од стандарден тип; фиксната каматна стапка ја одредува Надзорниот одбор и таа служи како максимално ниво за договорите за реоткуп или како минимално ниво за аукциите со повеќе цени; рокот на овој вид договори е седум дена. Обратните договори за откуп со рочност од еден ден, еден месец и три месеци се користат за регулирање на ненадејните флуктуации на пазарот. Тие се реализираат со брза аукција и/или со билателарни процедури со неодредена честота;а укциите се од дефиниран тип; Банката на Албанија има право да одбие побарувања кои отстапуваат од пазарната каматна стапка на денот на аукцијата; рокот на достасување на купопродажбата е од еден ден до три месеци; а во зависност од ликвидносните услови, Банката на Албанија може да интервенира на пазарот заедно со главните пазарни активности со фиксни операции за прилагодување на честотата.
Структурните активности се инструмент што се користи за спроведување на структурните операции на отворен пазар. Целта на овие операции е регулирање на ликвидноста на банкарскиот систем. Трансакциите со целосно право претставуваат дефинитивна продажба или купување на хартии од вредност. Тие имаат трајно влијание на пазарот на пари и не се реверзибилни трансакции, а се користат само како операции за регулирање на структурата на пазарот.
Задолжителна резерва
Сите банки и филијали на странски банки лиценцирани од Банката на Албанија имаат обврска да чуваат задолжителна резерва. Банките кои се ставени во ликвидација (а ги исполнуваат критериумите), се ослободени од барањето за одржување минимални резерви. Банките чија лиценца е одземена, исто така се ослободени од обврската за задолжителната резерва. Основата на резервата ги вклучува обврските кои произлегуваат од банкарските сметки, деноминирани во леки и во странска валута. Заклучно со 24 јули 2018 година, задолжителната стапка на резерва во сите банки изнесувала: 7,5 % за задолжителни категории на резерви со рок на достасување пократок од 12 месеци; 5,0 % за категориите со рок подолг од 12 месеци до 2 години. Банките ја држат потребната резерва во леки и девизи (евра и американски долари) кај Банката на Албанија. Периодот на резервата е еден месец, започнува на 24. ден во месецот, а завршува на 23. ден во следниот месец. За време на периодот на одржување, банките имаат право да ја користат резервата само во леки, доколку просечното салдо на сметката на резервите во последниот ден од периодот не е под потребното ниво на резерва. Од 24 февруари 2018 година, стапката на користење на резервите изнесува 70% од потребната резерва. Пријавување се врши по формат, честота и временски распоред. Последниот датум на задолжително известување за резервите е 15. ден од секој месец.
Каматни стапки
На 6 ноември 2019 година, основните каматни стапки на Банката на Албанија изнесувале:
Октјабрскаја (Калужско-Рижскаја)
Октјабрскаја (руски: Октябрьская) — станица на московското метро во Јакиманка, Москва, Русија. Се наоѓа на линијата Калужско-Рижскаја, помеѓу станиците Третјаковскаја и Шаболовскаја. Октјабрскаја била отворена на 13 октомври 1962 година и првично била северниот крај на линијата Калужскаја пред таа да се прошири кон север во 1970 година.
Алексеевскаја (Московско метро)
Алексеевскаја (руски: Алексеевская) — станица на московското метро во Алексеевски, Москва, Русија. Се наоѓа на линијата Калужско-Рижскаја, помеѓу станиците ВДНХ и Рижскаја. Кружниот влез на станицата се наоѓа на источната страна на Проспект Мира помеѓу улиците Староалексеевскаја и Новоалексеевскаја.
Историја
Дизајнирана е од С. Кравец, Ју. Колесникова и Г. Голубев и била отворена на 1 мај 1958 година.
Станицата првично била планирана да биде силно украсена како и претходните станици, но дизајнот бил изменет поради противењето на Хрушчов на непотребните декоративни елементи. Како резултат на тоа, Алексеевскаја има изненадувачки чисти линии за станица изградена во 1950-тите. Нејзините октогонални столбови се од бел мермер со зелени ленти, а сводовите, таванот и вентилационите решетки се обоени во бело. Осветлувањето доаѓа од воздржани, но елегантни лустери.
Од отворањето во 1958 до 1966 година станицата била позната како Мир (руски: Мир) и на тој начин го носела најкраткото име во историјата на московското метро. Во 1966 била прекрстена во Шербаковскаја во 1966 година во чест на Александар Шчербаков, основач на Сојузот на советските писатели. Во ноември 1990 година, градот ја преименувал станицата Алексеевскаја, како историската населба Алексеевское, која некогаш му припаѓала на принцот Дмитриј Трубецкој.
Тургеневскаја (Московско метро)
Тургеневскаја (руски: Тургеневская) — станица на московското метро во Красноселски, Москва, Русија. Се наоѓа на линијата Калужско-Рижскаја, помеѓу станиците Сухаревскаја и Китај-город.
Дизајн
Станицата е дизајнирана од И. Г. Таранов, Ј. В. Вдовин и И. Г. Петукова и била отворена на 5 јануари 1972 година. Тургењевскаја има едноставни бели мермерни столбови кои ја следат кривата на станицата и таван составен од армирани пластични панели. Металните корнизи се протегаат по должината на станицата долж основата на таванот. Ѕидовите, кои се обложени со бел и црн мермер, се украсени со бркани месинг панели од К. Рисин и Д. Бодниек.
Пренос
Од оваа станица, патниците можат да се префрлат до линијата Соколническаја на станицата Чисти Пруди и до линијата Љублинско-Дмитровскаја на станицата Сретенски Булвар.
Сухаревскаја (Московско метро)
Сухаревскаја (руски: Сухаревская) — станица на московското метро во Мешчански и Красноселски, Москва, Русија. Се наоѓа на линијата Калужско-Рижскаја, помеѓу станиците Проспект Мира и Тургеневскаја.
Станицата била отворена на 5 јануари 1972 година. Станицата се наоѓа под улицата Сретенка јужно од Гарден Ринг. Од нејзиното отворање до ноември 1990 година, станицата се викала Колхознаја, како законот за колективното земјоделство на Советскиот Сојуз и слично именуваниот плоштад.
Жолтеникавите мермерни столбови личат на стилизирани снопови пченица во согласност со оригиналното име на станицата, Колхознаја или „Колективна фарма“. Ѕидовите се обложени со бел мермер и украсени со плакети од Р. И. Погребној (кој бил и архитект), Ј. Кољупанова и С. Кољупанов. Осветлувањето доаѓа од редовите на вградени светилки што се наоѓаат по основата на таванот.
Алф од Ново Лисиче
Алф од Ново Лисиче — македонски филм од 1990 година во режија на Миле Грозданоски, по сценарио на Иван Карадак, во продукција на Македонската Телевизија.
Година на спокојното сонце
Година на спокојното оснце (полски: Rok spokojnego słonca) - полски филм од 1984 година во режија на Кшиштоф Зануси, кој е и автор на сценариото. Улогите ги играат: Маја Коморовска, Скот Вилсон, Хана Скарзанска, Ева Далковска итн. На Венецијанскиот филмски фестивал, Зануси ги освоил наградите „Пазинети“ и „Златен лав“.